《次韵唐立夫永川五柳堂堂李齐年所建十年间三》
宋代·李石

我与李侯初不熟，但闻弦歌政声速。
永川鸡犬数山外，迄今语声犹可录。
向来官舍卜清疏，把酒横琴仅容足。
眼前可无起予者，故作斜川著行录。
不妨奄有靖节名，此堂岌岌柳英英。
易名伐树公则去，名尚可复柳易生。
唐侯初来理前事，收拾神名还旧地。
坐令轩冕争夺心，各有田园萧散意。
古人陈迹那复论，丈夫志气高入云。
因知特地豪杰士，不待西伯还明君。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。